سون ۳ ایلده روسییا اقتصادیاتینین گئریلهمهسی روبلون دیردن دوشمهسی ایله علاقداردیر.
بو سؤزلری آخار. آذ-آ آچیقلاماسیندا اقتصادچی ناطیق جعفرلی سؤیلهییب. اونون فیکرینجه، روسییادا یوخسوللاشما پروسسینین سرعتلهنمهسی فونوندا یئنی ایش یئرلرینین، یئنی یاتیریملارین اولماماسی بو اؤلکهنین گلجیی ایله باغلی اوپتیمیست پروقنوزلارین وئریلمهسینه ایمکان یاراتمیر:
«بیلدییمیز کیمی، روسییا اقتصادیاتی دا، بیر چوخ اؤلکهلرده اولدوغو کیمی، انرژی رئسورسلاریندان آسیلی وضعیتدهدیر. روسییا ۳ ایله یاخیندیر آوروپا و آمئریکانین سانکسییالاری آلتیندا یاشاییر. بیر چوخ ساحهلرده، خصوصاً ده مالییه و تئخنولوگییا ساحهسینده سانکسییالار روسییا اقتصادیاتینا منفی تأثیر گؤستریر. بو اقتصادی گؤستریجیلرین نئقاتیولیینین درینلشمه احتیمالی دا وار. روسییا اقتصادیاتیندا ۲۰۱۸-جی ایلده اهالینین یوخسوللوق سوییهسینین آزالماسی دئییلسه ده، حکومتین و آیدیتی قوروملارین روسییادا آتدیغی آددیملارین پوزیتیو نتیجهسی موشاهیده ائدیلمیر.
روسییا اقتصادیاتیندا پروبلئملرین یارانماسی یاخین زامانلارین مسئلهسی دئییل. جدی ایستروکتور اصلاحاتلارینین آپاریلماماسی روسییا اقتصادیاتینی سون ۳ ایلده کیفایت قدر دارالدیب. بو ایلین ایلک ۵ آییندا بیز سون ایللره نیسبتا روسییا اقتصادیاتیندا پوزیتیو دینامیکانی مشاهده ائتدیک. بونون تک سببی روسییا نفتینین قیمتینین کئچن ایله نیسبتا ا۳۶-۳۸ دوللاردان ۵۲-۵۳ دوللارا قدر یوکسلمهسی ایدی. حاضردا روس نئفتینین دوشمهسینین شاهیدیگیک. نئفتین قیمتی دوشدوکجه قازین ۳ آیلیق و ۶ آیلیق کوممونال قیمتلری دوشور. ۳ ایل بوندان اول آوروپایا گازین هر کوب مئترینی اورتالاما ۴۰۰ دوللارا ساتان روسییا بو ایلین ایلک ۵ آییندا قیمتلری ۲۰۰ دوللارا قدر آزالدیب.
روسییایا قارشی هم آوروپا بیرلیینین، هم آمئریکانین اقتصادی سانکسییالاری اوزاتماسی گؤستریر کی، بو ایلین سونو، گلن ایلین اولینده اقتصادی گؤستریجیلرین درینلشمهسینی و یوخسوللوق سوییهسینین جدی شکیلده آرتماسینی موشاهیده ائدجییک».
قئید ائدک کی، روسییا فئدئراسییا شوراسینین حسابلاما پالاتاسینین رهبری تاتیانا قولیکووا بیر مدت اول روسییادا یوخسوللوق سوییهسینده یاشایانلارین سایینین ۲۲ میلیون نفر و یا اهالینین ۱۵%-نی تشکیل ائتدیینی بیلدیرمیشدی. اوستهلیک، روسییا مالییه ناظرلیگی اؤلکهنین احتیاط فوندونون سونا چاتماق اوزره اولدوغونو وورغولامیشدی.
azb_Arab azb_Arab azb_Arab azb_Arab azb_Arab azb_Arab